กระทรวงคมนาคมเพิ่มมาตรการป้องกันและลดอุบัติเหตุทางถนน เปิดศูนย์ปลอดภัยคมนาคม หวังลดอุบัติเหตุตลอดทั้งปี
นายสราวุธ ทรงศิวิไล ผู้ตรวจราชการกระทรวงคมนาคม ในฐานะโฆษกกระทรวงคมนาคม กล่าวถึงการป้องกันและลดอุบัติเหตุทางถนนของกระทรวงคมนาคม ว่า กระทรวงคมนาคม มีแผนรณรงค์ป้องกันและลดอุบัติเหตุทางถนนตลอดทั้งปีตามนโยบายรัฐบาล โดยเน้นเทศกาลต่างๆ ปีใหม่ สงกรานต์ และดำเนินการตลอดทั้งปี  ส่วนของศูนย์ปลอดภัยคมนาคม ซึ่งเป็นศูนย์บัญชาการที่จะบูรณาการร่วมกันตามแผนที่แต่ละหน่วยวางแผนไว้ ทั้งแผนความปลอดภัยทางถนน สภาพภูมิอากาศ และน้ำ โดยบูรณาการ่วมกับกระทรวงมหาดไทย และจังหวัด นอกจากนี้ยังนำเทคโนโลยีมาใช้กับรถโดยสารสาธารณะ รถบัส รถตู้ ให้ติดตั้ง จีพีเอส เพื่อติดตามการจำกัดความเร็วไม่ให้เกินกฎหมายกำหนด โดยมีคอยศูนย์ควบคุมความเร็วตรวจสอบตลอดเวลา หากพบว่าเป็นเส้นทางอันตราย จะมีหน่วยตรวจสอบร่วมกันสกัดกั้นรถที่ใช้ความเร็วเกินกำหนด เพื่อตักเตือน หรือให้หยุดพัก เพื่อความปลอดภัย และจะส่งหนังสือไปยังบริษัท แจ้งให้ทราบว่าทำผิดกี่ครั้งจะมีโทษปรับ
 
โฆษกกระทรวงคมนาคม ยังฝากเตือนประชาชนที่ใช้รถใช้ถนนในช่วงฤดูฝน ควรตรวจสอบรถยนต์ของตัวเองให้พร้อมก่อนการเดินทางทุกครั้ง เพื่อให้ถึงจุดหมายโดยสวัสดิภาพ